
GERIAMOJO VANDENS TIEKIMO TECHNINĖ SPECIFIKACIJA


I SKYRIUS
BENDRIEJI REIKALAVIMAI

Bendras paslaugos aprašymas
1. Perkama geriamojo vandens ir jo išpilstymo įrangos tiekimo paslauga Užsakovo objektams. 
2. Vidaus patalpoms pritaikyta vandens išpilstymo įranga turi būti sudaryta iš vandens vėsinimo ir kaitinimo įrenginio, pastatomo ant grindų, su laikikliais vienkartinėms stiklinaitėms. Taip pat vandeniui išpilstyti gali būti naudojama specialiai pritaikyta rankinė pompa, uždedama ant vandens talpų. Įranga turi būti komplektuojama su vienkartinėmis stiklinaitėmis. Vandens įranga turėtų būti nauja arba ne senesnė kaip 12 mėn.

II SKYRIUS
TECHNINIAI REIKALAVIMAI

[bookmark: _Hlk236745463]Paslauga perkama Užsakovo objektams:  
3.1. OESKV štabas, adresu: Kampiškių g. 19, Kaunas;
3.2. Oro erdvės kontrolės centras, adresu: Pašlapių g. 5, Karmėlavos sen., Kauno r. sav;
3.3. I RLP, adresu: Antaveršio k., Stakliškių sen., Prienų r. sav;
3.4. II RLP, adresu: Žalias kelias 1A, Juodkrantės gyv., Neringos m., Neringos sav.;
3.5. III RLP, adresu: Naujoji g. 6, Buikiškės k., Žemaičių Naumiesčio sen., Šilutės r.;
3.6. IV RLP, adresu: Ceikiškės k. 2, Vidiškių sen., Ignalinos r.;
3.7. V RLP, adresu: Tilžės g. 329, Sutkūnų k., Šiaulių r. sav.; 
3.8. VI RLP, adresu: Bambinių k., Vilkaviškio r. 
4. Sąskaita faktūra sudaroma ir pateikiama elektroniniu būdu per Sąskaitų administravimo bendrąją informacinę sistemą (SABIS).
5. Nesant galimybės dokumentus sudaryti ir pasirašyti elektroninėmis priemonėmis, sutartis, atliktų darbų priėmimo–perdavimo aktas, sąskaita faktūra ir kiti dokumentai gali būti parengti popieriniai (popierius pagamintas iš nesunkiai perdirbamų medžiagų).
6. Reikalingas geriamojo vandens ir jo išpilstymo įrangos skaičius (preliminarus):
	                    Prekė/Paslauga



Objektas
	Geriamojo vandens talpos, vnt. per 1 mėn. (19±0,1l)  
	Vienkartinės stiklinaitės, pak. per 1 mėn.
	Vandens vėsinimo ir kaitinimo įrenginiai su laikikliais vienkartinėms stiklinaitėms, vnt.
	Pompos, uždedamos ant vandens talpų, vnt.

	LK KOP OESKV I RLP
	20
	10
	1
	2

	LK KOP OESKV II RLP
	20
	10
	2
	2

	LK KOP OESKV III RLP
	20
	10
	2
	2

	LK KOP OESKV IV RLP
	20
	10
	2
	2

	LK KOP OESKV V RLP
	20
	10
	1
	2

	LK KOP OESKV VI RLP
	20
	10
	1
	2

	LK KOP OESKV štabas
	60
	20
	9
	5

	LK KOP OESKV OEKC
	80
	20
	6
	5





III SKYRIUS
SPECIALIEJI REIKALAVIMAI

Paslaugos vykdymo reikalavimai
7. Geriamasis vanduo ir vienkartinės stiklinaitės turi būti pristatomos ne rečiau kaip kartą per mėnesį, o vandens išpilstymo įranga, aprašyta 2 punkte, turi būti pateikiama naudoti neatlygintinai visą sutarties galiojimo laikotarpį ir pristatoma per 1 (vieną) darbo dieną nuo sutarties pasirašymo ir (arba) pakitusio poreikio pateikimo dienos. 
8. Pasibaigus sutarties galiojimui Tiekėjas įrangą turi išsivežti savo sąskaita ir transportu. Užsakovas turi teisę visus arba dalį įrenginių grąžinti ir nepasibaigus sutarties galiojimo laikotarpiui, jeigu jie nebereikalingi. Tokiu atveju grąžinimas turi būti įforminamas dvišaliu aktu.
9. Tiekėjas turi užtikrinti, kad pristatytas vanduo yra tinkamas vartoti ne trumpiau kaip 3 mėn. nuo pristatymo dienos (vandens talpos turi būti plombuotos su atitinkamu vartojimo termino užrašu).
10. Vandens išpilstymo įrangos ir geriamojo vandens užsakymai (neviršijant 6 punkte nurodyto maksimalaus skaičiaus) pateikiami Tiekėjui elektroniniu paštu, raštu arba telefonu. Užsakymas turi būti įvykdytas per 2 (dvi) darbo dienas nuo užsakymo pateikimo dienos. Tiekėjas užsakytas prekes Užsakovui pristato savo sąskaita, rizika ir naudodamas savo transportą bei personalą.
11. Paslaugos turi būti teikiamos Užsakovo darbo laiku: nuo pirmadienio iki ketvirtadienio – nuo 8.00 val. iki 17.00 val., penktadienį ir prieššventinėmis dienomis – nuo            8.00 val. iki 15.45 val., pietų pertrauka – nuo 12.00 val. iki 12.45 val.
12. Vandens išpilstymo įranga turi atšaldyti vandenį nuo +5 ºC iki +10 ºC, o pašildyti – nuo +80 ºC iki +95 ºC.
13. Plastikinės arba popierinės vienkartinės ne mažiau kaip 200 ml talpos stiklinaitės turi būti naujos, baltos arba skaidrios spalvos, pagamintos iš plastiko arba popieriaus, supakuotos nepažeistoje, sandarioje gamintojo pakuotėje ir turi atitikti 2004 m. spalio 27 d. Europos Parlamento ir Tarybos reglamento (EB) Nr. 1935/2004 „Dėl žaliavų ir gaminių, skirtų liestis su maistu, ir panaikinantis direktyvas 80/590/EEB ir 89/109/EEB“ reikalavimus. 
14.  Jeigu Tiekėjo pateikti vandens išpilstymo įrenginiai sugenda (sulūžta ar kitaip tampa netinkami naudoti), Tiekėjas turi juos pakeisti naujais. 
15. Tiekėjas, vadovaudamasis Europos vandens pilstytojų asociacijos (EBWA) ir Valstybinės maisto ir veterinarijos tarnybos rekomendacijomis, turi atlikti nemokamą pristatytos vandens pilstymo įrangos profilaktinę priežiūrą, t. y. ne rečiau kaip kas 6 (šešis) mėn. atlikti įrangos valymą ir dezinfekavimą. Po profilaktinės priežiūros Tiekėjas privalo pateikti darbų atlikimo aktą.
16. Tiekiamas geriamasis vanduo turi atitikti Lietuvos higienos normos HN 24:2023 „Geriamojo vandens saugos ir kokybės reikalavimai“ (patvirtinta LR sveikatos apsaugos ministro 2003 m. liepos 23 d. įsakymu Nr. V-455 (galiojanti suvestinė redakcija nuo 2023-02-02))“ reikalavimus.
17. Prekių pristatymo metu, Užsakovui pareikalavus, kaip papildomus dokumentus teikiamo vandens kokybei nustatyti, Tiekėjas turi pateikti Visuomenės sveikatos centro išduotą leidimą-higienos pasą verstis komercine ūkine veikla, vandens cheminės sudėties ir mikrobiologinio tyrimo protokolus bei atitikties deklaraciją.
18. Užsakovas turi teisę nepriklausomoje laboratorijoje patikrinti teikiamo geriamojo vandens kokybę.
19. Sutartis sudaroma ir pasirašoma elektroniniu būdu.
20. Atliktų darbų priėmimo–perdavimo aktas sudaromas elektroniniu būdu, pasirašomas mobiliuoju parašu.
21. Nesant galimybės dokumentus sudaryti ir pasirašyti elektroninėmis priemonėmis, sutartis, atliktų darbų priėmimo–perdavimo aktas, sąskaita faktūra ir kiti dokumentai gali būti parengti popieriniai (popierius pagamintas iš nesunkiai perdirbamų medžiagų).
______________________________________________________
